Ådalsbruk stasjon

Ådalsbruk stasjon er en nedlagt jernbanestasjon på Rørosbanen ved Ådalsbruk i Løten kommune i Innlandet fylke. 

Stasjonen ble opprettet i 1862 som et stoppested betjent kun for reisende og gods med navnet Løken. Stasjonen skiftet senere i 1881 navn til Aadalsbrug samtidig mens den ble oppgradert til en stasjon betjent for ekspedering av tog, reisende og gods. I 1921 fikk stasjonen den nåværende navneformen. 

Ved begynnelsen av 1900-tallet var Ådalsbruk med Klevfos Cellulose- & Papirfabrikk og Aadals Brug Jernstøberi & Mekaniske Verksted det største industristedet i innlandet mellom Kristiania og TrondheimLøten kommune.no – Kulturminner  (Av Marte Spangen, publisert 6. august 2004, oppdatert 5. juli 2007, lest 23. mars 2008). Dette viste seg blant annet ved stor godshåndtering gjennom stasjonen og et eget sidespor på 1,5 km som ble opprettet allerede i 1895.Skogmus.no – Klevfos Cellulose & Papirfabrik A/S  (Lest 23. mars 2008) Dette sidesporet var i utgangspunktet smalsporet, men ble ombygget til normalspor i 1919. Stenersen, s. 6


Selve stasjonsbygningen ble oppført i 1915 og er blitt holdt i uendret form siden. Stasjonsområdet inneholder også et godshus fra 1921, samt en skinneleggerbolig med et uthus som stammer fra åpningen av stasjonen. Dette uthuset er for øvrig oppført etter tegninger av arkitekten Georg Andreas Bull.Jernbaneverket.no – Nasjonal verneplan for kulturminner i jernbanen (Lest 11. juni 2013)


I 1972 ble stasjonen fjernstyrt og gjort ubetjent, og den ble til slutt nedlagt i 1984. I sommersesongen kjøres det karéttog trukket av den eneste kjørbare maskinen av to gjenværende av typen NSB type 2 fra Hamar og Norsk Jernbanemuseum til Elverum med stopp i Ådalsbruk, noe som også blir supplert med veteranbiltreff. Dette damplokomotivet med navnet «Caroline» var for øvrig stasjonert ved Ådalsbruk fra 1920 til 1954, hvor det trafikkerte sidelinjen til Klevfos med tømmervogner.Tognett.no – Kort om karéttoget  (Lest 23. mars 2008) 

 Referanser 

 Litteratur 





 Eksterne lenker 

 Network Stament 2017: Stasjonsoversikt, s. 21
 Youtube.com – Videosnutt fra Ådalsbruk stasjon med karéttoget


Kategori:Jernbanestasjoner på Rørosbanen
Kategori:Jernbanestasjoner i Norge uten persontrafikk
Kategori:Jernbanestasjoner i Hedmark
Kategori:Samferdsel i Løten
Kategori:Jernbanestasjoner åpnet i 1862 i Norge
Kategori:Jernbanestasjoner nedlagt i 1984
Kategori:Jens Flor
Kategori:Gudmund Hoel
Kategori:Byggverk i Løten